**Kúpna zmluva č. 3/2016**

uzavretá podľa ustanovení § 409 a nasledujúcich zákona č. 513/1991 Zb. Obchodného zákonníka v znení neskorších predpisov

a v zmysle § 56 a §117 zákona c. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

( ďalej len “zmluva“ ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zmluvné strany

Kupujúci:

Názov: Gymnázium a základná škola Sándora Máraiho s vyučovacím jazykom maďarským

Sídlo: Kuzmányho 6, 041 74 Košice

Zastúpený: Mgr. Eva Csurkó, riaditeľka školy

IČO: 00161004

DIČ: 2020762392

Bankové spojenie:

Číslo účtu:

Tel.: 055/62 219 54

Fax: 055/62 219 66

E-mail: csurko@maraigimi.sk

Zástupca na rokovanie vo veciach

 zmluvných: Mgr. Eva Csurkó, riaditeľka školy

 technických: Forgáčová Silvia

 (ďalej len „*Kupujúci“)*

a

 Predávajúci:

Názov: Remony plus, s.r.o.

Sídlo: F. Kubáča 19, 071 01 Michalovce

Zastúpený: Daniel Modrák, konateľ spoločnosti

IČO: 31730043

DIČ: 2020739974

IČ DPH: SK2020739974

Bankové spojenie:

Číslo účtu:

Tel.: +421 905 601 187

E-mail: remonyplus@stonline.sk

Osoby oprávnené rokovať vo veciach

 zmluvných: Daniel Modrák, konateľ spoločnosti

 realizačných: Daniel Modrák, konateľ spoločnosti

 (ďalej len „*Predávajúci“)*

1. **Preambula**
2. Zmluvné strany uzavierajú túto zmluvu na základe uskutočneného postupu zadávania zákazky v súlade so zákonom č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a ponuky úspešného uchádzača, ktorým sa stal Predávajúci.
3. Kupujúci požaduje odborné, bezpečné a kvalitné zabezpečenie realizácie predmetu zmluvy.
4. Predávajúci prehlasuje, že on je odborne kvalifikovaný a spôsobilý pre realizáciu predmetu zmluvy v súlade s platnou právnou legislatívou Slovenskej republiky.

**II. Predmet zmluvy**

1. Predmetom tejto zmluvy je
* zo strany Predávajúceho záväzok
	+ dodať pre potreby kupujúceho predmet zmluvy na základe špecifikácii, uvedený v bode 2. tohto článku zmluvy vrátane montáže, napojenia na médiá a príslušných revízií,
	+ previesť na základe ustanovení tejto zmluvy vlastnícke právo k predmetu zmluvy na Kupujúceho,
* zo strany Kupujúceho záväzok vyplatiť Predávajúcemu dohodnutú cenu za riadne a včasné dodanie predmetu zmluvy vo výške a za podmienok stanovených touto zmluvou.
1. Špecifikácie predmetu tejto zmluvy sú uvedené v prílohe č. 1 tejto kúpnej zmluvy.

**III. Miesto a termín dodania predmetu zmluvy**

1. Miesto dodania: Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice.
2. Termín dodania predmetu zmluvy: najneskôr do dňa 15.12.2016.
3. V prípade, že Predávajúci dodá predmet zmluvy pred dohodnutým termínom, zaväzuje sa Kupujúci riadne ho prevziať aj v skoršom termíne.
4. Dodržiavanie termínu dodania predmetu zmluvy zo strany Predávajúceho závisí od riadnej a včasnej súčinnosti Kupujúceho dohodnutej v zmluve. Počas doby omeškania Kupujúceho s poskytnutím súčinnosti nie je Predávajúci v omeškaní s plnením predmetu zmluvy.

**IV. Cena za predmet zmluvy**

1. Cena za predmet zmluvy je stanovená na základe zrealizovaného postupu verejného obstarávania a v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, pričom cena predložená v ponuke Predávajúceho je záväzná pre zmluvné strany počas doby trvania tejto zmluvy.
2. Cena predmetu zmluvy je určená zmluvnými stranami v súlade s ponukou úspešného uchádzača vo výške:

Cena bez DPH 16.120,00 EUR

DPH vo výške 20% 3.224,00 EUR

Cena s DPH 19.344,00 EUR

(slovom: devätnásťtisíc tristoštyridsaťštyri Eur)

1. Táto cena je reálna, pokrýva všetky náklady spojené so splnením záväzkov podľa tejto zmluvy a Predávajúci nemá nárok na zvýšenie ceny, ktorá môže vzniknúť v dôsledku chýb alebo zanedbania povinností pri príprave ponuky. Takto vzniknuté dodatočné náklady znáša Predávajúci.

**V. Platobné podmienky**

1. Kupujúci neposkytne zálohu ani preddavok na dodanie predmetu zmluvy.
2. Právo na zaplatenie dohodnutej ceny za predmet zmluvy vzniká predávajúcemu úplným a včasným splnením jeho záväzku v požadovanej kvalite a kvantite.
3. Cenu za dodanie predmetu zmluvy uhradí Kupujúci Predávajúcemu na základe faktúry, ktorej súčasťou bude dodací list podpísaný preberajúcim zamestnancom kupujúceho.
4. Faktúra bude predložená na úhradu v troch vyhotoveniach.
5. Faktúra bude uhradená formou bezhotovostného platobného styku na účet Predávajúceho a  za deň úhrady faktúry sa považuje deň odpísania fakturovanej čiastky z účtu Kupujúceho v prospech účtu Predávajúceho.
6. Lehota splatnosti faktúry je 30 dní od prevzatia faktúry kupujúcim. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.
7. Faktúra musí spĺňať náležitosti daňového dokladu v zmysle § 74 ods. 1 zákona č.222/2004 Z. z. o dani z pridanej hodnoty v znení neskorších predpisov.
8. V prípade, že faktúra nebude obsahovať náležitosti uvedené v tejto zmluve, alebo bude chybne vystavená, Kupujúci je oprávnený vrátiť ju Predávajúcemu na doplnenie. V takom prípade lehota splatnosti začne plynúť doručením opravenej faktúry Kupujúcemu.

**VI. Zmluvné pokuty a úroky z omeškania**

1. V prípade nedodržania predávajúcim dohodnutého termínu dodania požadovaného predmetu plnenia zmluvy, môže kupujúci účtovať predávajúcemu úroky z omeškania. Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dnu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku. Peňažným záväzkom v tomto prípade je cena požadovaného predmetu plnenia s ktorým je predávajúci v omeškaní.
2. Ak je kupujúci v omeškaní so splnením peňažného záväzku, môže predávajúci účtovať kupujúcemu úroky z omeškania. Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dnu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku.
3. Ak predávajúci mešká s odstránením nahláseného nedostatku, môže kupujúci účtovať predávajúcemu úroky z omeškania. Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dnu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku. Peňažným záväzkom v tomto prípade je cena nahláseného nedostatku s ktorým je predávajúci v omeškaní.
4. Ak predávajúci mešká so splnením termínov vybavenia oprávnených reklamácií, môže kupujúci účtovať predávajúcemu úroky z omeškania. Sadzba úrokov z omeškania sa rovná základnej úrokovej sadzbe Európskej centrálnej banky platnej k prvému dnu omeškania s plnením peňažného záväzku zvýšenej o deväť percentuálnych bodov; takto určená sadzba úrokov z omeškania platí počas celej doby omeškania s plnením peňažného záväzku. Peňažným záväzkom v tomto prípade je cena nahláseného nedostatku s ktorým je predávajúci v omeškaní.

**VII. Záručná doba**

1. Predávajúci počas trvania záručnej doby zodpovedá kupujúcemu za všetky dohodnuté vlastnosti predmetu zmluvy a že si predmet zmluvy tieto vlastnosti počas záručnej doby zachová.
2. Záručná doba na dodávaný predmet zmluvy je 24 mesiacov.
3. Prípadné zjavné nedostatky zistené pri fyzickom preberaní predmetu zmluvy ako aj prípadné skryté nedostatky nezistené pri fyzickom preberaní predmetu zmluvy budú kupujúcim písomne reklamované do 15 pracovných dní odo dňa prevzatia predmetu zmluvy.
4. V prípade oprávnenej reklamácie je predávajúci povinný reklamovaný predmet zmluvy vymeniť a to na svoje náklady v termíne do 15 pracovných dní odo dňa prevzatia reklamácie.
5. Ostatné záručné a pozáručné podmienky sa riadia ustanoveniami § 422 a nasledujúcich zákona č.513/1991 Zb. Obchodný zákonník v znení neskorších predpisov.

**VIII. Povinnosti zmluvných strán vyplývajúce zo zmluvy o poskytnutí príspevku kupujúcemu**

1. Zmluvné strany sú povinné strpieť výkon kontroly/auditu súvisiaceho s dodávaným tovarom oprávnenými osobami a poskytnúť im všetku potrebnú súčinnosť.
2. Oprávnenými osobami pre výkon kontroly/auditu sú najmä:
	1. Poskytovateľ príspevku a nim poverené osoby,
	2. Útvar následnej finančnej kontroly a nim poverené osoby,
	3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
	4. Orgán auditu, jeho spolupracujúce orgány a nimi poverené osoby,
	5. Splnomocnení zástupcovia Európskej komisie a Európskeho dvora audítorov,
	6. Osoby prizvané organmi uvedenými v bodoch 2.1. až 2.5. tohto bodu v súlade s príslušnými právnymi predpismi SR a EÚ.
3. Zmluvné strany berú na vedomie a sa zaväzujú v celom rozsahu dodržiavať povinnosti, ktoré im vyplývajú zo zmluvy o poskytnutí príspevku.

lX. Osobitné ustanovenia

1. Predávajúci nesie plnú zodpovednosť za škody vzniknuté kupujúcemu v dôsledku nesplnenia zmluvných podmienok.
2. Predávajúci sa zaväzuje dodať a zmontovať predmet zmluvy na vlastnú zodpovednosť a vo vlastnom mene.
3. Tovar bude balený v obale, ktorý zabezpečí jeho ochranu pred poškodením a znehodnotením pri manipulácii.
4. Predávajúci je povinný odovzdať predmet zmluvy kupujúcemu riadne, včas, s odbornou starostlivosťou a na dohodnutom mieste plnenia zmluvy a kupujúci je povinný tento predmet zmluvy prevziať a poskytnúť potrebnú súčinnosť.
5. Predmet zmluvy bude kupujúcemu dodaný spolu s dodacím listom. Fyzickým prevzatím tovaru na mieste odberu a potvrdením dodacieho listu prechádza na kupujúceho nebezpečenstvo škody na tovare.
6. Kvalita a komplexnosť dodávok bude zo strany kupujúceho overovaná a potvrdená podpísaním dodacieho listu pri preberaní predmetu zmluvy oprávnenou osobou kupujúceho.
7. Predávajúci sa zaväzuje poskytovať kupujúcemu priebežné odborné rady technického, alebo obchodného charakteru.
8. Kupujúci bude s predmetom zmluvy nakladať v súlade s návodom na použitie.
9. Zmluvné strany majú právo ukončiť platnosť tejto zmluvy:
	1. dohodou oboch zmluvných strán
	2. výpoveďou s 1-mesačnou výpovednou lehotou alebo
	3. odstúpením od zmluvy z dôvodov závažného porušenia ustanovení tejto zmluvy ktoroukoľvek zo zmluvných strán.
10. Výpovedná lehota začína plynúť prvým dňom mesiaca nasledujúceho po doručení výpovede druhej zmluvnej strane.

X. Záverečné ustanovenia

1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
2. Zmluvné strany sa dohodli, že všetky spory, ktoré vzniknú z tejto zmluvy, vrátane sporov o jej platnosť, výklad alebo ukončenie sú zmluvné strany povinné prednostne riešiť najprv vzájomnými zmierovacími rokovaniami a dohodami až následne súdnymi spormi.
3. Akékoľvek zmeny a doplnky tejto zmluvy budú vykonávané formou písomných dodatkov potvrdených obidvoma zmluvnými stranami.
4. Táto zmluva je povinne zverejňovanou zmluvou v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov ( zákon o slobode informácií ) v znení neskorších predpisov.
5. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v zmysle ustanovenia § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií ) v znení neskorších predpisov.
6. Táto zmluva je vyhotovená v štyroch rovnopisoch, z ktorých 3 vyhotovenia obdrží Kupujúci a 1 vyhotovenie Predávajúci.
7. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

Prílohy zmluvy:

1. Podrobná špecifikácia predmetu zákazky-zoznam nábytkov a obrázková a technická dokumentácia
2. Cenový návrh uchádzača

Košice, dňa: 24.11.2016  Michalovce, dňa: 24.11.2016

Kupujúci: Predávajúci:

.......................................................... ..........................................................

Mgr. Eva Csurkó, riaditeľka školy Daniel Modrák, konateľ spoločnosti

Príloha č.2

**Cenový návrh uchádzača**

Identifikačné údaje uchádzača: REMONY PLUS spol. s r.o.,

Františka Kubáča 19, 070 01 Michalovce

Email: remonyplus@stonline.sk

Telefón: +421 906601187

* + - 1. Kritérium: CENA s DPH

|  |  |
| --- | --- |
| **Vybavenie odbornej učebne chémie a odbornej učebne biológie** | **Údaj** |
| 1. Cena celkom v € (bez DPH)
2. DPH v €
3. Cena celkom v € (s DPH)
 | 16.120,00 €3.224,00 €19.344,00 € |

Jednotková a celková cena predmetu zákazky obsahuje aj všetky iné vedľajšie náklady uchádzača, ktoré vznikajú v súvislosti so zabezpečením predmetu zmluvy.

V prípade rozdielnych údajov, sme si vedomí, že naša ponuka bude z procesu verejného obstarávania vylúčená.

Dátum predkladania ponuky uchádzačom: 04.11.2016

 …………………………………

Daniel Modrák, konateľ spoločnosti

podpis a odtlačok pečiatky uchádzača

 meno, priezvisko, funkcia štatutárneho

 zástupcu uchádzača oprávneného konať

 v záväzkových vzťahoch

Príloha č.1

Podrobná špecifikácia predmetu zákazky-zoznam nábytkov a obrázková a technická dokumentácia